હાર્દિક પટેલ છેલ્લા 11 દિવસથી ઉપવાસ આંદોલન પર બેઠો છે. 11 દિવસનું મૌન પાળ્યા બાદ આખરે સરકાર તરફથી પહેલી વખત હાર્દિક પટેલના ઉપવાસ મામલે નિવેદન આવ્યું છે. ઉર્જા મંત્રી સૌરભ પટેલે પ્રેસ કોન્ફરન્સ કરીને હાર્દિકને ડૉક્ટરની સલાહ માનવા કહ્યું, જણાવી દઈએ કે કિડનીમાં ઈન્ફેક્શન થયું હોવાથી ડૉક્ટરે હાર્દિકને યોગ્ય સારવાર કરાવવાની સલાહ આપી હતી પણ હાર્દિક પટેલે સારવાર કરાવવાની સ્પષ્ટ ના પાડી ઉપવાસ આંદોલન યથાવત રાખવાનો નિર્ણય લીધો હતો.